Fernández de Lugo avanserte gjennom dagens San Cristóbal de La Laguna til området nå er kjent som Acentejo. Kastiljanerne gikk blindt inn i ravinen som nå har navnet Barranco de San Antonio ( var guanche-navnet) i Acentejo. Til tross for sin overlegne teknologi tapte spanjolene, som var beskyttet med rustning og skjold og som også hadde muskedundrer og kanoner. Guanchene slåss nakne, og angrep kastiljanerne fra bakken med steiner og spyd av herdet tre (kjent som ). Kastiljanerne var ikke i stand til å manøvrere med sine hester, fordi bakken var dekket med veldig tykt buskas. Guanchene, som var i et antall på 3300 menn, var under ledelse av Bencomo og hans halvbror Tinguaro, småkonge over Acentejo. De gjorde bruk av sin mobilitet, og med sin nære kjennskap til terrenget greide de å få overtaket. Mens Tinguaro med 300 menn overfalt framtrygden til de kastiljanske styrker, kom Bencomo til slagfeltet med 3000 mann for å angripe de bakre styrker hos de spredte europeerne.